b'\n_START_ARTICLE_\nGediminas Jankus\n_START_SECTION_\nBiografija\n_START_PARAGRAPH_\nMok\xc4\x97si Kauno \xe2\x80\x9eAu\xc5\xa1ros\xe2\x80\x9c ir Talino realin\xc4\x97je gimnazijoje. 2000\xc2\xa0m. baig\xc4\x97 Vilniaus universitet\xc4\x85.  _NEWLINE_1983-1987 buvo Kauno jaun\xc5\xb3j\xc5\xb3 ra\xc5\xa1ytoj\xc5\xb3 sekcijos pirmininkas. 1983-1986\xc2\xa0m. Nacionalinio Kauno dramos teatro, 1986-1990 Lietuvos Nacionalinio dramos teatro literat\xc5\xabrin\xc4\x97s dalies ved\xc4\x97jas. _NEWLINE_1991\xe2\x80\x931994\xc2\xa0m. atkurto L\xc5\xa0S \xc5\xbeurnalo \xe2\x80\x9eTrimitas\xe2\x80\x9c pirmasis redaktorius. _NEWLINE_1990-1991 dirbo Kra\xc5\xa1to apsaugos departamente, prisid\xc4\x97jo kuriant apsaugos strukt\xc5\xabras, Lietuvos kariuomen\xc4\x97s k\xc5\xabr\xc4\x97jas-savanoris. _NEWLINE_1990\xe2\x80\x931994\xc2\xa0m. Lietuvos \xc5\xa1auli\xc5\xb3 s\xc4\x85jungos valdybos pirmininkas, pirmasis Lietuvos \xc5\xa1auli\xc5\xb3 s\xc4\x85jungos Vadas.    _NEWLINE_1991-\xc5\xb3j\xc5\xb3 sausio 11 d. Auk\xc5\xa1\xc4\x8diausiojoje Taryboje kartu su kitais dav\xc4\x97 kario priesaik\xc4\x85, vadovavo R\xc5\xabm\xc5\xb3 gyn\xc4\x97jams - \xc5\xa1auliams, buvo paskirtas II korpuso komendantu ir Gynybos \xc5\xa1tabo nariu,  vadovavo korpuso gynybai.   _NEWLINE_Para\xc5\xa1\xc4\x97 dram\xc5\xb3, kurios i\xc5\xa1leistos atskiromis knygomis ir rinkiniuose.  _NEWLINE_1988 m. Nacionaliniame Kauno dramos teatre pastatyta drama \xe2\x80\x9eAm\xc5\xbeinas keleivis" apie Vyd\xc5\xabn\xc4\x85 (re\xc5\xbe. Juozas Ivanauskas).  _NEWLINE_1989 m. Kauno kameriniame teatre pastatyta drama \xe2\x80\x9eStolypino vagonas" (re\xc5\xbe. Stanislovas Rubinovas).  _NEWLINE_2008 m. dramos \xe2\x80\x9eIr \xc5\xa1viesa, ir tiesa" (Vincas Kudirka) premjera. V\xc5\xa1\xc4\xae \xe2\x80\x9eTeatro projektai" sukurtas spektaklis re\xc5\xbe. Petras Venslovas). _NEWLINE_Lietuvos \xc5\xbeurnalist\xc5\xb3 s\xc4\x85jungos konkurso "Kult\xc5\xabros versm\xc4\x97s" laureatas 2011._NEWLINE_2012 m. i\xc5\xa1leido dram\xc4\x85 \xe2\x80\x9eKybart\xc5\xb3 aktai", kurios pagrindiniai herojai \xe2\x80\x93 tarpukario Lietuvos Respublikos prezidentas Antanas Smetona ir premjeras Augustinas Voldemaras. Dramoje atskleid\xc5\xbeiami dramati\xc5\xa1ki 1940-\xc5\xb3j\xc5\xb3 bir\xc5\xbeelio 15-osios \xc4\xafvykiai - soviet\xc5\xb3 okupacija.  _NEWLINE_Spektaklis pagal \xc5\xa1i\xc4\x85 pjes\xc4\x99 pastatytas 2013 m. (re\xc5\xbeisierius Vytautas Balsys, Kauno kino studijos k\xc5\xabrybin\xc4\x97 grup\xc4\x97). _NEWLINE_2017 m. i\xc5\xa1leido noveli\xc5\xb3 knyg\xc4\x85 "Rytoj", u\xc5\xbe kuri\xc4\x85 2018 m. peln\xc4\x97 literat\xc5\xabrin\xc4\x99 Vieno lito premij\xc4\x85._NEWLINE_2017 m. para\xc5\xa1\xc4\x97 libret\xc4\x85 "Priesaika" apie pokario Lietuvos Laisv\xc4\x97s kovotojus, pagal kur\xc4\xaf 2018 m. sukurta roko opera (tautinio roko grup\xc4\x97 "Thundertale ir V\xc5\xa1\xc4\xae "Liudo Mikalausko koncertai". _NEWLINE_Kauno miesto savivaldyb\xc4\x97s taryba 1997\xe2\x80\x932000\xc2\xa0m. ir Kauno miesto savivaldyb\xc4\x97s taryba 2000\xe2\x80\x932003\xc2\xa0m. Savivaldyb\xc4\x97s tarybos narys. _NEWLINE_2000\xe2\x80\x932003\xc2\xa0m. Kauno miesto mero  pirmasis pavaduotojas, miesto Tarybos sekretorius, 2003\xe2\x80\x932011\xc2\xa0m. savivaldyb\xc4\x97s administracijos Socialini\xc5\xb3 reikal\xc5\xb3 departamento direktorius, nuo 2011\xc2\xa0m. Civilin\xc4\x97s saugos ir mobilizacijos skyriaus ved\xc4\x97jas. Daug kart\xc5\xb3 pareik\xc5\xa1tos pad\xc4\x97kos u\xc5\xbe nepriekai\xc5\xa1ting\xc4\x85 tarnybini\xc5\xb3 pareig\xc5\xb3 atlikim\xc4\x85.   _NEWLINE_Lietuvos \xc5\xa0auli\xc5\xb3 s\xc4\x85jungos, Lietuvos kariuomen\xc4\x97s savanori\xc5\xb3 k\xc5\xabr\xc4\x97j\xc5\xb3 s\xc4\x85jungos ir Lietuvos nepriklausomyb\xc4\x97s gyn\xc4\x97j\xc5\xb3 s\xc4\x85jungos narys. Lietuvos ra\xc5\xa1ytoj\xc5\xb3 s\xc4\x85jungos ir Lietuvos \xc5\xbeurnalist\xc5\xb3 s\xc4\x85jungos narys.'